கேள்வி: கொய்லி தேவி - தனிப்பட்ட வாழ்க்கை குறித்து விரிவாக சொல்லுங்கள்.
பதில்: நேபாளம் நாட்டின் பாக்மதி மாநிலம் உள்ள மக்வான்பூர் மாவட்டம் சிசாபானி காடியில் நிலம் பாஸ்நெட் மற்றும் இராம்பஹதூர் பாஸ்நெட்டின் மகளாக பிறந்த இவருக்கு இராதா பாஸ்நெட் என முதலில் பெயரிடப்பட்டது. இவரது பெயர் இராதா என்றாலும், சிறுவயதில் 'பன்டாரி' என்று அழைக்கப்பட்டார், காட்மாண்டுவில் மக்கான் பகுதியில் உள்ள ஒரு உள்ளூர் பள்ளியில் சேர இதே பெயரைப் பயன்படுத்தினார். இவருக்கு ஒரு வயது இருக்கும் போது இவரது தாய் இறந்துவிட்டார். ஐந்து வயதில் இவர் தனது அத்தையுடன் (தந்தையின் சகோதரி) காத்மாண்டு சென்றார். அங்கு இவரது அத்தை இவருக்கு இசையைக் கற்றுக் கொடுத்தார்.
கேள்வி: கொய்லி தேவி - தொழில்முறை வாழ்க்கையும் விருதுகளும் குறித்து விரிவாக சொல்லுங்கள்.
பதில்: 2007ஆம் ஆண்டு நாட்டில் ஜனநாயகம் நிறுவப்பட்ட பின்னர், நேபாள வானொலியில் ஒரு சுயாதீன பாடகியாக ஆனார். அங்கு இவரது இசை வாழ்க்கைத் தொடங்கியது. 1950இல் பதிவு செய்யப்பட்ட "சான்சர்கோ ஜமேலா லக்தாச்சா க்யோ யோ மேளா" என்பது இவரது முதல் பாடலாகும். நவீன மற்றும் தேசபக்தி பாடல்கள் மற்றும் சேவா மற்றும் சமர்பன் போன்ற இசைத் தொகுப்புகள் உட்பட 4,000க்கும் மேற்பட்ட பாடல்களுக்கு இவர் குரல் கொடுத்துள்ளார். நேபாள வானொலியில் சிறந்த இசைக்கலைஞர் விருது, சுபா ராயாபிசேக் பதக், கோர்கா தக்சின் பாகு வி, சின்னலதா இசை விருது போன்றவை இவருக்கு வழங்கப்பட்டன. "மாதேமா" என்ற தனது பாடல்களுக்காகவும் இவர் நினைவுகூரப்படுகிறார். "ஜாஹி ரா ஜூஹி புல் மாலா கன்சி துவைல் லான்லா" மற்றும் "ஜிந்தகி பாரி நாச்சுத்தீன் காரி சைனோ ஜோதன்லா" போன்ற பிரபலமான பாடல்களை இவர் பாடியுள்ளார். 44 ஆண்டுகளாக நேபாள வானொலியில் பணிபுரிந்த இவர், துறை அதிகாரியாக படிப்படியாக பதவி உயர்வு பெற்றார். வானொலி நிலையத்தில் இசை இயக்குநராகவும் பணியாற்றினார். பின்னர், ஓய்வு பெறுவதாக அதிகாரப்பூர்வமாக அறிவித்த இவர், ஆர்மோனியம், கைம்முரசு இணை, தம்புரா போன்ற தனது இசைக்கருவிகளை இந்திரா சங்கீதத் மகாவித்யாலயாவுக்கு வழங்கினார். https://www.facebook.com/nephindi/posts/koili-devione-of-the-most-famous-nepali-singers-koili-devi-is-popular-for-her-me/493064404120298/